一個「語言」有可能會同時產生一個以上个「方言」，而昰眼「方言」又各自有弗同个變化速度。在昰種情況下頭，一個很可能出現个情形是，某兩個歷史發展關係丄比較弗親近个「方言」（根據歷史語言學者个定義），佢場兩者之間个「相互理解性」，居然比渠場搭其他歷史發展關係丄比較親近之「方言」个「相互理解性」還要高。以同屬於羅曼語支个意大利語、西班牙語搭法語爲例。意大利語搭西班牙語之間个相似性，就比渠場交法語之間个相似性高得多，雖然從歷史發展个角度來看，無論是意大利語搭法語之間个關係，或者是西班牙語搭法語之間个關係，全比意大利語交西班牙語之間个關係要密切得多。造成昰種現象个原因嚜，正是法語在歷史丄變化个速度比較快，而意大利語搭西班牙語个變化速度比較慢，噶咾渠場兩者之間反而有得更加多共享个語彙。

朱祁镇（1427年11月29号－1464年2月23号），也就是明英宗，死脱之后个謚號是法天立道仁明誠敬昭文憲武至德廣孝睿皇帝，是明帝国个第6代搭第8代皇帝；伊是明宣宗个儿子，第一趟登基使用正统（1436年－1449年）年号，1449年立在王进教唆下头，御驾亲征，让蒙古人捉牢，酿成土木堡之变。让自家个阿弟朱祁鈺继位，1450年伊回到北京，弗过遭到景泰帝软禁。1457年，伊发动夺门之变复位，之后使用天顺（1457年－1464年）年号。1464年死脱，只活弗到40岁。伊死脱之后，儿子朱见深继位，也就是后势来个明宪宗。

上海杨浦区有条马路叫作“怀德路”，源自1895年9月10日上海公共租界工部局董事会会议提出纪念Wetmore总董个Wetmore Road。Wetmore Road后首牢弗妥当个翻成功“威妥玛路”——难搭1895年过世个英国驻华公使、汉学家威妥玛（Thomas Francis Wade）搞起来哉。从1854年个《上海年鉴》来看，Wetmore箇位活跃个外侨名字已经汉化为“哗地玛”。

谢列梅捷沃机场一道有六个客运航站楼: A（公务机航站楼）, B（老底个一号航站楼）, С, D, E, F（老底个二号航站楼），另外还包括货运航站楼。B, C, D, E, F航站楼个运营商是谢列梅捷沃国际机场开放式股份公司，A航站楼属于谢列梅捷沃机场个子公司“Avia Grupp”。箇公司个股份83,04%归国有，另外个部分归俄罗斯航空，对外经济银行同俄罗斯对外贸易银行。谢列梅捷沃机场个总经理是米哈伊尔·华西连科（2005年5月12号至今）。

平安京（假名：へいあんきょう）是日本历史浪个首都之一。具体创建是794年（延曆13年）桓武天皇从长冈京迁都到此地，一直到1868年明治天皇迁都东京当中个京都。迭个阶段，此地也一直是日本名义或实际浪个首都，平安京个位置，立在乃朝京都府京都市个中心地區。弗过，从应仁之乱之后，京都个市中心发生偏移，老早个平安京已经弗精确哉。比方讲，乃朝京都站附近个有名寺庙东寺（京都），现在是立在城市个西南方位。迭也表明，城市中轴线发生过位移。

《神話》（英文名：The Myth），是一部由蔣家駿執導，上海上影英皇文化發展有限公司制作出品个大型科幻愛情曆史劇。箇劇改編自電影《神話》，由胡歌、白冰、張世等主扮，徠2010年1月2號中國中央電視台電視劇頻道裡首播，并徠土豆網到搜狐網進行網絡同步首播。2010年4月7號起晚頭八點徠台灣中視首播，並以國語原音到配音雙語播出。大陸版標題由著名書法家關東升先生提寫。自2010年6月28號起禮拜一至五晚頭八點由衛視做有線電視首播。

Linux個第一個版本来1991年9月畀大學FTP server管理員Ari Lemmke發佈勒Internet上，最初Torvalds叫伊個核心""Freax""，它是自由（""free""）搭奇異（""freak""）個結合字，並且附上著""X""伊個常用字母，以配合所謂個類Unix個系統。但是FTP伺服器管理員嫌它弗好聽，拿名字改成「Linux」。當時僅有10000行程式碼，仍旧要运行勒Minix操作系统上，並且必須使用硬碟開機；隨後來10月份第二個版本（0.02版）就發佈咧，同時伊位芬蘭赫爾辛基個大學生来comp.os.minix上發佈一則訊息：

莫桑比克共和國（葡萄牙語：República de Moçambique），老底子翻譯成功莫三鼻給，勒非洲南部，靠牢印度洋，搭馬達加斯加隔仔莫桑比克海峽，官方語言是葡萄牙語，人口1920多萬，1975年脫離葡萄牙殖民地身分獨立。雖然搭英國嘸不憲制關係，但必過勒1995年以特殊例子加入英聯邦；因為經濟弗大好，外加老底子是社會主義國家，國內經濟等數值經常畀拿得來搭人口差弗多個朝鮮比較。

公元252年，孙权死脱，孙亮即位，许歇渠只有十岁，衹好喊诸葛恪、孙弘、孙峻等担当辅政职务。居年，诸葛恪在东兴合战破爻魏国司马昭，北方军事集团貤一趟畀吴越人赶来跑著。弗过，辅政大臣里向权力斗争也邪气激烈，诸葛恪第二年畀孙峻阴谋杀脱，之后渠场阿弟孙綝继承地位，成为权臣。昰个人残暴险，杀脱著蛮多重要将军搭士族。到258年，貤担孙亮废脱，让孙权个第六个儿子孙休继位。孙休统治个辰光，貤灭脱著孙綝。许歇，国内事干比较少，渠对老百姓也蛮好，弗过，土豪集团内部斗争个问题还是蛮严重。264年，孙休死脱，北向个曹魏恰恰灭脱著蜀汉，并且劝降交趾。吴国担心拣著一个小皇帝上位，会有越加多个问题，便拣著孙权个大儿子孙和(老早就死脱，弗曾继承皇位）个大儿子孙皓即位。

卡美洛特王国个年轻魔法师，因受娘个教导来到宫庭投靠蓋亞斯，后畀蓋亞斯收为养子。箇毛是阿瑟个贴身仆人，一切都为了让阿瑟未来可以成为一个伟大国王。由于王国里勿准有人用魔法就朝任何人隐瞒了自家会魔法个事实，盖亞斯除外。由于梅林身背让魔法重回卡美洛特个宏大命数，畀德鲁伊一族叫“艾默瑞斯（Emrys）”。佢背地里帮阿瑟解决了勿少难题，还专门救陷徕水深火热里头个卡美洛特王国，只希望有一日阿瑟能够真正认着真正个佢，还有让佢接受魔法并勿邪恶个事实。故事末脚，反叛个莫卷德畀梅林个真正身份告诵摩嘉娜，摩嘉娜为了消灭阿瑟用计让梅林法力全失。梅林为了救阿瑟，徕水晶洞里通过父親寻回了自家个自信并且再一回擁有魔力，帮阿瑟成功击退摩嘉娜率领个撒克逊军队，虽然是介，佢还是没阻止预言个成真。顶后为了救阿瑟个命，独自家带阿瑟到阿法隆治疗。徕路浪，梅林畀自家个秘密告诵了阿瑟……

勒垃江户时代，知行10000石达以上个就叫大名。江户时代共有得200来家大名，基本浪分为亲藩大名、谱代大名搭仔外样大名。亲藩大名是与德川家有血缘关系个藩领，勒搿当中有“御三家”之称搿水户、尾张、纪伊顶为重要。谱代大名是指勒垃关原之战以前就已追随德川家个武士，有权力，俸禄却交关少。外样大名则是勒勒垃关原之战以后被迫臣服个大名，领地蛮大，但缺少勒垃中央政权里向个发言权。

格温个阿哥大。佢徕年輕个時光（系列開始以前）就外出旅游了，格温同佢有好两年沒联系過，勿曉得阿哥是死是活。徕森瑞德國王畀倆兄妹押到年輕个王子阿瑟面前逼佢伏法个時光，伊利安道格温才仔相認。救佢个時光，格温曾今介讲過自家个阿哥，「佢是從来勿考慮安頓落來个人，從勿畀未來著想；一向来自由自便」，而且佢歡喜「徕顶危險个時光跍徕顶危險个地方」。徕逃脫个路浪，阿瑟對伊利安个用劍技巧印象危险深（也驚当天人），佢相當讚賞伊利安。佢繼承了父親鐵匠个衣缽，並道格温一道跍徕卡美洛特。徕第五季里为了救出囚徕黑暗塔个格温维尔而畀摩嘉娜放了魔法个剑剢死。